กฎกระทรวงกำหนดค่าธรรมเนียม ลด และยกเว้นค่าธรรมเนียมการดำเนินการเกี่ยวกับผลิตภัณฑ์สมุนไพร พ.ศ. 2563
ประกาศวันที่ 2020-06-30

content: กฎกระทรวง กำหนดค่าธรรมเนียม ลดและยกเว้นค่าธรรมเนียมการดำเนินการเกี่ยวกับผลิตภัณฑ์สมุนไพร พ.ศ. ๒๕๖๓
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติผลิตภัณฑ์สมุนไพร พ.ศ. ๒๕๖๒ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้กำหนดค่าธรรมเนียม ดังต่อไปนี้ (๑) ใบอนุญาตผลิตผลิตภัณฑ์สมุนไพรฉบับละ ๕,๐๐๐ บาท (๒) ใบอนุญาตนำเข้าผลิตภัณฑ์สมุนไพรฉบับละ ๒๐,๐๐๐ บาท (๓) ใบอนุญาตขายผลิตภัณฑ์สมุนไพรฉบับละ ๑,๕๐๐ บาท (๔) ใบอนุญาตโฆษณาฉบับละ ๒,๕๐๐ บาท (๕) ใบสำคัญการขึ้นทะเบียน ตำรับผลิตภัณฑ์สมุนไพร ฉบับละ ๒,๕๐๐ บาท (๖)
sectionNo: 1
content: ใบรับแจ้งรายละเอียด ผลิตภัณฑ์สมุนไพร ฉบับละ ๒,๕๐๐ บาท (๗) ใบรับจดแจ้งผลิตภัณฑ์สมุนไพร ฉบับละ ๙๐๐ บาท (๘) หนังสือรับรองฉบับละ ๕๐๐ บาท (๙) ใบแทนใบอนุญาต ใบแทนใบสำคัญ การขึ้นทะเบียนตำรับผลิตภัณฑ์สมุนไพร ใบแทนใบรับแจ้งรายละเอียด และใบแทนใบรับจดแจ้ง ฉบับละ ๒๐๐ บาท (๑๐) การต่ออายุใบอนุญาตเท่ากับกึ่งหนึ่ง
sectionNo: 1
content: ของค่าธรรมเนียมใบอนุญาตประเภทนั้น ๆ แต่ละฉบับ (๑๑) การต่ออายุใบสำคัญการขึ้นทะเบียนตำรับ ผลิตภัณฑ์สมุนไพรเท่ากับกึ่งหนึ่ง ของค่าธรรมเนียมใบสำคัญการขึ้นทะเบียน ตำรับผลิตภัณฑ์สมุนไพร ประเภทนั้น ๆ แต่ละฉบับ (๑๒) การต่ออายุใบรับแจ้งรายละเอียดหรือใบรับจดแจ้ง เท่ากับกึ่งหนึ่งของค่าธรรมเนียมใบรับแจ้ง
sectionNo: 1
content: รายละเอียดหรือใบรับจดแจ้งประเภทนั้น ๆ แต่ละฉบับ
sectionNo: 2
content: ข้อ ๒ ให้ลดค่าธรรมเนียมตามข้อ ๑ ลงกึ่งหนึ่งแก่ผู้ผลิตหรือผู้ขายซึ่งเป็นผู้ประกอบการตามมาตรา ๑๐ (๘) ที่ได้แจ้งต่ออธิบดีเพื่อขอรับการส่งเสริมตามมาตรา ๗๗
sectionNo: 3
content: ข้อ ๓ ให้ยกเว้นค่าธรรมเนียมตามข้อ ๑ แก่ผู้ผลิตหรือผู้ขายซึ่งเป็นผู้ประกอบการตามมาตรา ๑๐ (๘) ที่ได้แจ้งต่ออธิบดีเพื่อขอรับการส่งเสริมตามมาตรา ๗๗
content: ให้ไว้ ณ วันที่ ๒๙ พฤษภาคม พ.ศ. ๒๕๖๓ อนุทิน ชาญวีรกูล รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคหนึ่ง แห่งพระราชบัญญัติผลิตภัณฑ์สมุนไพร พ.ศ. ๒๕๖๒ บัญญัติให้รัฐมนตรีว่าการกระทรวงสาธารณสุขมีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัติและลดหรือยกเว้นค่าธรรมเนียม จึงจำเป็นต้องออกกฎกระทรวงนี้